星期六食完晚飯就去左附近既SENSE CAFE食甜品，呢間CAFE一向都以分子技術作招徠，所以黎到都特燈揀左一個用分子技術做既甜品。我地未夠十點就黎到，但都差唔多坐滿，食完之後就已經要排隊啦。我叫左個富良野3.7芒果蛋黃牛乳布甸(HK$55)，佢特別既地方就係用左分子技術，將芒果汁外圍整成一層薄膜，外形就會好似一個蛋黃咁樣，幾得意。整穿左之後就撈埋牛乳布甸一齊食。整體黎講呢間CAFE都係食創意多過食佢既味道，如果叫普通既甜品就唔洗揀呢到。